Frisko har overdraget driften af 11 iskiosker til ny forpagter. Men mange af de tidligere forpagtere nægter at aflevere nøglerne, og det er ikke lykkedes Frisko at sætte dem på gaden. Det koster den ny forpagter mange penge i tabt omsætning, og dem vil han have af isgiganten.

Annonce

AARHUS: En ny forpagter af samtlige 11 iskiosker i Aarhus trækker isgiganten Frisko i retten. Ved årsskiftet overlod Frisko efter aftale med Aarhus Kommune forpagtningen af Varna Kiosk, Bellevue Kiosk og ni andre kiosker til Henrik Mensch fra Saksild. Men i otte af ishusene nægter de tidligere forpagtere at aflevere nøglerne. De tjener fortsat penge på salg af eksempelvis is, pølser og sodavand, og den indtjening havde Henrik Mensch regnet med at få på grund af forpagtningsaftalen med Frisko. - Det er en grotesk situation. Frisko har ikke været i stand til at give mig adgang til iskiosker, som jeg ifølge kontrakten overtog ved nytårsskiftet. Jeg har forhandlet med Frisko om økonomisk kompensation for det betragtelige tab, som er opstået på grund af mine manglende muligheder for at drive iskioskerne. Men det er ikke lykkedes at nå en aftale. Derfor har jeg bedt min advokat udtage en stævning mod Frisko, siger Henrik Mensch.

Den ny forpagter 1. januar 2018 overtog Henrik Mensch fra Saksild forpagtningen af 11 iskiosker i Aarhus.Det skete på baggrund af en aftale med Frisko. Isgiganten under den globale koncern Unilever har fået den overordnede forpagtning af de kommunale kiosker ved en aftale med Aarhus Kommune. Henrik Mensch drev i forvejen iskiosken på Moesgaard Strand samt iskiosken Trekanten på Saksild Strand i Odder Kommune. Desuden står Henrik Mensch bag to Ben & Jerry's-issteder. Det ene har adresse i Salling i Aarhus, mens det andet er i Aalborg. Henrik Mensch er også involveret i ejendomsinvesteringer. Han er direktør i Nova Group, som er et privatejet selskab som primært beskæftiger sig med administration af ejendomme og selskaber. Selskabet er stiftet af Henrik Mensch i august 2009.

Annonce

Vrede forpagtere

Uroen om de kommunale iskiosker i Aarhus tog fart i slutningen af sidste år. På det tidspunkt genforhandlede Aarhus Kommune og Frisko en aftale om forpagtning af kioskerne. Det endte med, at der blev indgået en ny femårig aftale mellem parterne. Tidligere har Frisko lavet aftaler om videreforpagtning med kioskmænd i hver enkelt af de 11 kiosker. Men denne gang har virksomheden valgt at sige farvel til kioskmændene, og i stedet samle driften af samtlige 11 iskiosker i en enkelt aftale med Henrik Mensch. Avisen har fortalt, at de opsagte forpagtere føler sig snydt af Frisko. Ifølge forpagterne havde Frisko lovet, at de kunne forsætte i kioskerne efter indgåelse af en ny aftale med Aarhus Kommune. Situationen er så tilspidset, at de skuffede forpagtere i otte af iskioskerne nægter at aflevere nøglerne. De driver fortsat salget af is, pølser og andet. Derfor har Frisko, som er en del af koncernen Unilever, indledt to retssager for at få kioskmændene til at aflevere nøglerne.

Sagen kort Siden 1990'erne har Aarhus Kommune forpagtet 11 kommunale kiosker til Frisko. Virksomheden under den globale koncern Unilever har traditionelt klaret driften ved at indgå kontrakter med forpagtere i hver af de 11 kiosker.I 2017 indgik Aarhus Kommune og Frisko en ny femårig kontrakt. I den forbindelse valgte Frisko at samle videreforpagtningen hos en enkelt mand, der fik råderet over iskioskerne fra 1. januar i år. En stor del af de opsagte forpagtere mener, at Frisko løber fra et løfte ved at samle forpagtningen hos én person. Ifølge de opsagte kioskmænd var de af Frisko lovet forsat forpagtning af ishusene efter indgåelse af en ny kontrakt mellem kommunen og isgiganten. I otte af iskioskerne nægter de opsagte forpagtere at aflevere nøglerne og forlade faciliteterne. De står fortsat for salget af softice, pølser og andet. I den forbindelse har Frisko anlagt to retssager, der omfatter samtlige otte eks-forpagtere.

På kortet herunder kan du se, hvor de 11 ishuse, som Aarhus Kommune har forpagtet til Frisko, ligger. Hvis du er på mobilen kan du zoome med fingrene.





Annonce

Intern forretning

Nu er der udsigt til endnu en retssag i balladen om iskioskerne i Aarhus. Henrik Mensch er skuffet over Frisko, som ifølge den på papiret udnævnte forpagter af de 11 iskiosker i Aarhus agerer meget uprofessionelt. - Det gælder eksempelvis omkring salget af is til de otte kiosker drevet af opsagte forpagtere. Frisko har helt uforståeligt valgt at fortsætte salget af is til kioskerne. Så med den ene hånd har Frisko indtjening på kioskerne, og med den anden hånd har man gang i en retssag mod forpagterne i de selvsamme kiosker. Det er virkelig modstridende signaler, understreger Henrik Mensch. Ifølge Henrik Mensch var der 1. januar i år ansat en ny direktør til at koordinere driften af de 11 iskiosker i Aarhus. - Det har naturligvis givet mig udgifter at komme ud af det ansættelsesforhold. Den regning indgår også i stævningen af Frisko, fortæller han.

Annonce

En kompleks sag

Unilever oplyser, at koncernen gennem hele forløbet haft som mål at finde en acceptabel løsning for alle parter. - Men meget tyder på, at det bliver svært uden en retslig afgørelse, men dette er ikke endeligt afklaret endnu. Sagen er pt. under behandling i retten - og vi forventer og håber, at der kommer en afgørelse i indeværende år. Vi ser frem til at retten har talt, så vi kan få afsluttet denne diskussion, som ikke har været til gavn for nogen af parterne, siger Bjarne Steen Jensen, chef for Unilever i Danmark. Unilever vurderer, at samarbejdspartnere forsøger at bruge medierne til at fremme deres egne interesser midt i en verserende sag. - Det er hverken hensigtsmæssigt eller rimeligt for nogen. Og det giver ikke et retvisende billede af en sag, der er så kompleks som denne. Vi ser frem til, at der falder endelig dom i sagen, forklarer Bjarne Steen Jensen.

Annonce

Forpagter i fare